ജീവിതം സിനിമ ആക്കാന് ആഗ്രഹിക്കുന്നു: പ്രഖ്യാപിച്ച് ഇ ബുള്ജെറ്റ് സഹോദരങ്ങള് കണ്ണൂര്: തങ്ങളുടെ ജീവിതം സിനിമയാക്കാന് ആഗ്രഹമുണ്ടെന്നും താത്പര്യമുള്ളവര്ക്ക് ബന്ധപ്പെടാമെന്നും യൂട്യൂബ് വ്ളോഗര്മാരായ ഇ ബുള് ജെറ്റ് സഹോദരങ്ങള്. ഇന്സ്റ്റഗ്രാം വഴിയാണ് ഇവര് ഇക്കാര്യം അറിയിച്ചത്. ഞങ്ങളുടെ ജീവിതം സിനിമയാക്കാന് ഒരു ആഗ്രഹമുണ്ടേ. താല്പ്പര്യമുള്ളവര് താഴെ പറയുന്ന ഇ മെയില് ഐഡിയില് email protected ബന്ധപ്പെടുക. എന്നാണ് ഇവര് ഇന്സ്റ്റഗ്രാമില് കുറിച്ചിരിക്കുന്നത്. ടെമ്ബോ ട്രാവലറില് നിയമവിരുദ്ധ രൂപമാറ്റം വരുത്തിയതിന്റെ പേരില് സഹോദരന്മാരായ ലിബിന്റെയും എബിന്റെയും നെപ്പോളിയന് എന്ന വാഹനം മോട്ടോര് വാഹന വകുപ്പ് കസ്റ്റഡിയിലെടുക്കുകയും പിഴ ഈടാക്കുകയും ചെയ്തിരുന്നു. പിന്നാലെ വാഹനത്തിന്റെ ലൈസന്സ് താല്ക്കാലികമായി റദ്ദാക്കുകയും ചെയ്തു. സംഭവവുമായി ബന്ധപ്പെട്ട് ഇരുവരെയും പോലീസ് കസ്റ്റഡിയില് എടുത്ത ചിത്രം പങ്കുവെച്ച് കൊണ്ടായിരുന്നു തങ്ങളുടെ ജീവിതം സിനിമയാക്കാന് ആഗ്രഹമുണ്ടെന്ന് ഇരുവരും അറിയിച്ചത്. ആഗസ്ത് ഒമ്ബതാം തീയതി വ്ളോഗര് സഹോദരന്മാര് കണ്ണൂര് ആര്.ടി. ഓഫീസിലെത്തി ഭീകരാന്തരീക്ഷം സൃഷ്ടിച്ചത് വന് വിവാദമായിരുന്നു. ഇവര്ക്ക് പിന്തുണയുമായി ഇവരുടെ ആരാധകരും എത്തിയിരുന്നു. വാഹനത്തില് വരുത്തിയിട്ടുള്ള രൂപമാറ്റത്തിന്റെ ചാര്ജായി 6400 രൂപയും നിയമവിരുദ്ധമായി വരുത്തിയിട്ടുള്ള രൂപമാറ്റത്തിന് ചുമത്തിയിട്ടുള്ള പിഴയായി ഏകദേശം 42,000 രൂപയോളം പിഴയും നല്കണമെന്നായിരുന്നു മോട്ടോര് വാഹന വകുപ്പ് ആദ്യം ആവശ്യപ്പെട്ടിരുന്നത്. എന്നാല്, ഇവര് ഇതിന് തയാറായില്ല. Tags cinema E Bull Jet Neppolien shortlink